**BENETKE - VERONA - GARDSKO JEZERO
PUNTA SABBIONI - BURANO - MURANO - MARKOV TRG - VERONA - SIRMIONE**

**Odhod: 4. – 5.4.2020 (2 DNI)**

**1. dan, sobota, 4.4.2020: RUŠE - BENETKE – VERONA**

Odhod avtobusa ob 4.00 iz Ruš. Vožnja mimo Sežane in Trsta ter naprej po avtocesti, do kraja **PUNTA SABBIONI,** kjer se bomo vkrcali na ladjico in se zapeljali med otoki **BENEŠKE LAGUNE,** ki jih krasijoštevilni kanali in sipine. Ladjica nas bo najprej popeljala na otok **BURANO**, ki se je na prostoru beneške lagune uveljavil z ročno izdelavo čipk. Otok je znan tudi po živobarvnih fasadah hiš in pekarn, kjer izdelujejo tradicionalne piškote. Krajši ogled, sledi nadaljevanje plovbe do otoka **MURANO**. Poznan je po tradicionalnem izdelovanju steklenih izdelkov. Ogledali si bomo delavnico in postopek ročnega pihanja izdelkov iz muranskega stekla. Naš naslednji ogled bo namenjen večno elegantnim **BENETKAM,** mestu ki očara in vznemirja hkrati.Sprehodili se bomo čez **Markov trg,** kjer se odvija tradicionalni beneški karneval. Na trgu dominira istoimenska **Bazilika, Doževa palača** in znameniti **Stolp z uro.** Sprehodili se bomo tudi do **Mostu Vzdihljajev** in poskušali podoživeti zgodbo razvpitega Casanove, silovitega lomilca ženskih src. Na voljo bo tudi nekaj prostega časa za samostojne oglede in nakupe. V popoldanskih urah se bomo z ladjo vrnili proti mestu vkrcanja, od koder se bomo z avtobusom odpeljali naprej proti Veroni. Prihod v hotel v večernih urah. Nastanitev, večerja in nočitev.

**2. dan, nedelja, 5.4.2020: VERONA – GARDSKO JEZERO (SIRMIONE)**

Po zajtrku ogled mesta mesta **Verona,** ki leži ob zavoju reke Adiže. Bilo je pomembno oporišče v času Rimljanov, kar dokazuje **Trg Bra** – glavni trg v mestu, kjer stoji antična arena, ki velja za tretji največji rimski amfiteater in v kateri se poleti odvijajo operni festivali. Velik pečat je pri razvoju mesta pustila rodbina Scaligeri, ki je vladala 124 let in izgradila številne **palače, mostove, akvadukte, mestno zakladnico, grobnice, …** Sprehodili se bomo čez omenjeni **Trg Bra** ter naprejpo najelegantnejši ulici v mestu – **via Mazzini**, do **Trga Erbe,** ki je priljubljeno družabno središče, s pisano tržnico ter številnimi palačami. Sledi ogled **Capuletove hiše,** kjer naj bi živela Julija. Ogled balkona, pod katerim bi naj Romeo dvoril lepi Juliji…to mesto danes krasi **Julijin kip.** Nekaj prostega časa. Popoldne vožnja do **rta Sirmione,** ki se nahaja na južnem delu Gardskega jezera. Sprehod skozi mondeno letovišče, za katerega pravijo, da ponuja najboljši sladoled. Popoldne vožnja domov, prihod v večernih urah.

**CENA:** 135,00 EUR pri udeležbi 45 dijakov

**CENA VKLJUČUJE:** avtobusni prevoz turističnim avtobusom, stroške cestnin in voznikov, polpenzionsko namestitev v hotelu 3\* v okolici Verone (več posteljne sobe za dijake), vse oglede po programu, vožnjo z ladjico v Benetkah po programu, osnovno nezgodno zavarovanje, riziko odpovedi, CORIS nezgodno zavarovanje z asistenco, vodenje in organizacijo ekskurzije.

**MOŽNA DOPLAČILA:**možnost plačila v obrokih po dogovoru.

Ponudbo pripravila: Ilona Stermecki V Slovenski Bistrici, 28.1.2020